கேள்வி: புனலாடல் பற்றி நீங்கள் என்ன அறிந்துள்ளீர்கள்?
பதில்: படிமம்:CTC-Kolli HIlls Falls-2009-03.jpg படிமம்:Bathing nude under a waterfall.jpg புனலாடல் உலகெங்கும் நிகழும் விளையாட்டுகளில் ஒன்று. புனல் என்பது ஓடும் நீர். அது நன்னீர். கடல் போன்று உவர்நீர் அன்று. எனவே இதனை ஆற்றுநீர் விளையாட்டு எனலாம். அருவியாடலும் இதனுள் அடங்கும். புனலாடல் பற்றிச் சங்க இலக்கியம் பல பாடல்கள் விரிவாகச் சொல்கின்றன. அவற்றுள் சில: அருவியில் மகளிர் தோழியரோடு ஆடுதல்நற்றிணை 44, சுனையில் ஆடுதல்நற்றிணை 317, 339, 357, அகம் 302, ஆடவர் மகளிரொடு சேர்ந்து ஆடுதல்ஐங்குறுநூறு 64, ஒருவன் தன் மனைவியோடும்ஐங்குறுநூறு 72 விரும்பிய ஒருத்தியோடும்ஐங்குறுநூறு 71, ஆடுதல் உண்டு. இந்த விளையாட்டு ஆடுதல், பாய்தல் என்னும் வினைச்சொற்களால் குறிப்பிடப்படுவதிலிருந்து இதன் விளையாட்டுப் பாங்கை உணரமுடியும். அணிகலன்களைக் கழற்றி வைத்துவிட்டு ஆடினர்.ஐங்குறுநூறு 100, பெரும்பாணாற்றுப்படை 311 கடலில் ஆடிய பின்னர் உடல் அழுக்கு நீங்கப் புனலாடினர்.பட்டினப்பாலை 99, 100 காவிரியாற்றுக் கழார்த் துறையில் நடந்த நீச்சல் நடனம் குறிப்பிடத்தக்க ஒன்று. வெண்மணி வாயில்,அகம் 246 தேனூர்ஐங்குறுநூறு 54 துறைகளிலும் புனல் விளையாட்டு நிகழ்ந்த்து. வைகையாற்றுப் புது வெள்ளத்தில் நடந்த புனல் விளையாட்டுப் பற்றிப் பரிபாடல் விரிவாகச் சொல்கிறது.